राजस्थान को उसी के होमग्राउंड में 9 विकेट से हराया; साहा, गिल और पंड्या ने बनाए रन
Gujarat Titans (GT) vs Rajasthan Royals (RR) IPL Match LIVE Score Update; Follow IPL 2023 Latest News, RR Vs GTIPL LIVE Updates with Dainik Bhaskar (दैनिक भास्कर)
डिफेंडिंग चैंपियन गुजरात टाइटंस ने इंडियन प्रीमियर लीग-16 के 48वें मुकाबले में राजस्थान रॉयल्स को 9 विकेट से हराया। यह लीग में गुजरात की राजस्थान पर चौथी जीत दर्ज की है। अब तक दोनों टीमों के बीच चार IPL मुकाबले खेले गए हैं, इनमें से गुजरात ने 3 और राजस्थान ने एक जीत हासिल की है।
इस जीत के साथ हार्दिक पंड्या की कप्तानी वाली टीम ने राजस्थान से अपने घर में मिली पिछली हार का हिसाब भी बराबर कर लिया है। पिछले मुकाबले में राजस्थान ने गुजरात को अहमदाबाद में 3 विकेट से हराया था।
मौजूदा सीजन में गुजरात ने 7वीं जीत हासिल की है। टीम के 14 अंक हो गए हैं और गुजरात प्लेऑफ में प्रवेश करने से एक जीत दूर है। देखें पॉइंट्स टेबल
सवाई मान सिंह स्टेडियम में टॉस जीतकर पहले बल्लेबाजी करने उतरी राजस्थान की टीम 17.5 ओवर में 118 रन पर ऑलआउट हो गई। 118 रन का टारगेट गुजरात ने एक विकेट खोकर 13.5 ओवर में हासिल कर लिया। राशिद खान प्लेयर ऑफ द मैच रहे। ग्राफिक में देखिए राशिद का परफॉर्मेंस...
अब टर्निंग पॉइंट्स 
राजस्थान ने लगातार विकेट गंवाए, सीजन का सबसे छोटा स्कोर बनाया
लगातार विकेट गंवाने के बाद राजस्थान की टीम बड़ा स्कोर बना नहीं कर सकी। टीम ने सीजन का सबसे छोटा स्कोर बनाया। मेजबान टीम की ओर से संजू सैमसन (30 रन) ही कुछ देर टिक सके। राशिद खान ने 3 विकेट चटकाए, जबकि नूर अहमद को दो सफलताएं मिली।
ओपनर ऋदिमान साहा ने 41, कप्तान हार्दिक पंड्या ने 39 और शुभमन गिल ने 36 रन की पारियां खेलीं। राजस्थान के लिए युजवेंद्र चहल को इकलौता विकेट मिला। देखें राजस्थान-गुजरात मैच का स्कोरकार्ड
अब जानिए कैसे गिरे किसके विकेट...
ऐसे गिरा गुजरात का विकेट
ऐसे गिरे राजस्थान के विकेट...
अब ग्राफिक्स में पावरप्ले कॉन्टेस्ट...
पावरप्ले में आगे रहा गुजरात
मैच के पावरप्ले कॉन्टेस्ट में गुजरात टाइटंस की टीम आगे रही। टीम ने 119 का टारगेट चेज करते हुए 6 ओवर में बिना नुकसान के 49 रन बनाए, जबकि राजस्थान ने शुरुआती 6 ओवर में 50 रन बनाने में दो विकेट गंवा दिए।
यहां से मैच का LIVE कवरेज...
पहले गुजरात की पारी
71 रन की ओपनिंग पार्टनरशिप
गुजरात को शुभमन गिल और ऋद्धिमान साहा ने संभली हुई शुरुआत दिलाई। दोनों ने पहले विकेट के लिए 59 गेंद पर 71 रन जोड़े। गिल 35 गेंद में 36 रन बनाकर युजवेंद्र चहल का शिकार हुए और ये पार्टनरशिप टूटी।
पावरप्ले में विकेट नहीं गंवाया 
119 रन के टारगेट का पीछा करने उतरी गुजरात को पावरप्ले में शुभमन गिल और ऋद्धिमान साहा ने अच्छी शुरुआत दिलाई। दोनों ने पावरप्ले के 6 ओवरों में बगैर नुकसान के टीम का स्कोर 49 तक पहुंचा दिया।यहां से राजस्थान की पारी...
राजस्थान 118 रन पर ऑलआउट, राशिद खान ने झटके 3 विकेट
सवाई मान सिंह स्टेडियम में टॉस जीतकर पहले बल्लेबाजी करने उतरी राजस्थान की टीम 17.5 ओवर में 118 रन पर ऑलआउट हो गई। यह मौजूदा सीजन का पहली पारी में सबसे छोटा स्कोर है। इससे पहले, 10वें मैच में सनराइजर्स हैदराबाद ने 7 अप्रैल 2023 को लखनऊ में 121 रन का स्कोर बनाया था। दूसरी पारी की बात करें तो लखनऊ बेंगलुरु के खिलाफ 108 रन पर ऑलआउट हुई थी।
राजस्थान की ओर से कप्तान संजू सैमसन ने सबसे ज्यादा 30 रन बनाए।
​​​पावरप्ले में राजस्थान के दोनों ओपनर्स लौटे
राजस्थान की शुरुआत औसत रही। टीम ने 6 ओवर के खेल में दोनों ओपनर्स के विकेट गंवा दिए, हालांकि मेजबानों ने 50 रन भी बनाए। जोस बटलर 8 और जायसवाल 14 रन बनाकर आउट हुए।
फोटोज में देखिए राजस्थान-गुजरात मैच का रोमांच
राजस्थान में जंपा की वापसी, गुजरात में बदलाव नहीं
टीम में जेसन होल्डर की जगह एडम जंपा की वापसी हुई। वहीं, गुजरात में कोई बदलाव नहीं हुआ।
दोनों टीमों की प्लेइंग-11...
राजस्थान रॉयल्स : संजू सैमसन (कप्तान और विकेटकीपर), जोस बटलर, यशस्वी जायसवाल, देवदत्त पड्‌डीकल, शिमरोन हेटमायर, रविचंद्रन अश्विन, ध्रुव जुरेल, ट्रेंट बोल्ट, एडम जंपा, युजवेंद्र चहल और संदीप शर्मा।
इम्पैक्ट प्लेयर्स : नवदीप सैनी, रियान पराग, केएम आसिफ, कुलदीप सेन।
गुजरात टाइटंस : हार्दिक पांड्या (कप्तान), रिद्धिमान साहा (विकेटकीपर), अभिनव मनोहर, विजय शंकर, डेविड मिलर, राहुल तेवतिया, राशिद खान, नूर अहमद, मोहम्मद शमी, मोहित शर्मा, जोशुआ लिटिल।
इम्पैक्ट प्लेयर्स : शुभमन गिल, साईं किशोर, श्रीकर भरत, साईं सुदर्शन, शिवम मावी।